Soepomo

Prof. Mr. Dr. Soepomo (Ejaan Soewandi: Supomo; ) adolah saurang pahlawan nasional Indonesia. Soepomo dikenal sabagai arsitek Undang-undang Dasar 1945, basamo jo Muhammad Yamin jo Soekarno.caliak Marsillam Simanjuntak 1994. Pandangan negara integralistik : sumber, unsur, dan riwayatnya dalam persiapan UUD 1945. Pustaka Graffiti.

 Pendidikan 
Sabagai putra kaluarga priyayi, inyo bakasempatan manaruihan pandidikannyo di ELS (Europeesche Lagere School) di Boyolali (1917), MULO (Meer Uitgebreid Lagere Onderwijs) di Solo (1920), jo manyalasaian pandidikan kajuruan hukum di Bataviasche Rechtsschool di Batavia pado taun 1923. Inyo kamudian ditunjuak sabagai pegawai negeri pamarintah kolonial Hindia Balando nan diperbantukan pado Katua Pengadilan Negeri Sragen (Soegito 1977).

Antaro taun 1924 jo 1927 Soepomo mandapek kasempatan malanjuokan pandidikannya ka Rijksuniversiteit Leiden di Balando di bawah bimbiangan Cornelis van Vollenhoven, profesor hukum nan dikenal sabagai "arsitek" ilmu hukum adat Indonesia jo ahli hukum internasional, salah satu konseptor Liga Bangso Bangso. Thesis doktornyo nan bajudul Reorganisatie van het Agrarisch Stelsel in het Gewest Soerakarta (Reorganisasi sistem agraria di wilayah Surakarta) indak sajo mangupas sistem agraria tradisional di Surakarta, tatapi juo sacaro tajam manganalisis hukum-hukum kolonial nan bakaitan jo patanahan di wilayah Surakarta (Pompe 1993). Ditulih dalam bahaso Balando, kritik Soepomo ateh wacana kolonial tantang proses transisi agraria iko dibungkuih dalam bahaso nan haluih jo indak langsung, manggunoan argumen-argumen kolonial sendiri, jo hanyo dapwk tabaco katiko kito meayadari baso subyektivitas Soepomo sangaik kental diwarnai etika Jawa (caliak buku Franz Magnis-Suseno "Etika Jawa" jo tulisan-tulisan Ben Anderson dalam Language and Power sabagai tambahan acuan tantang etika Jawa untuak mamahami caro pandang jo strategi agency Soepomo).

 Pamikiran 
Hampia indak adolah biografi tantang Soepomo, kacuali ciek nan dikarjoan Soegito (1977) badasaran proyek Departemen Pandidikan jo Kabudayoan. Marsilam Simanjuntak bapandapek baso Soepomo adolah sumber dari muncuanyo fasisme di Indonesia. Soepomo mangagumi sistem pamarintahan Jerman jo Japang. Simanjuntak manilai Nagara "Orde Baru" ala Jenderal Soeharto adolah bantuak nagara nan paliang dakek jo ideal Soepomo, kasimpulan nan masih paralu dipadebatan ulang.

 Maningga dunia 
Soepomo maningga dalam umua mudo akibaik sarangan jantuang di Jakarta pado 12 September 1958 jo dimakamkan di Solo.

 Referensi 

 Pranala lua 

  Biodata pado Kepustakaan Presiden RI

Kategori:Duta Besar Indonesia
Kategori:Pahlawan nasional Indonesia
Kategori:Mantari Kabinet Presidensial
Kategori:Mantari Kabinet Republik Indonesia Sarikat
Kategori:BPUPKI
Kategori:Tokoh dari Sukoharjo
Kategori:Mantari Hukum jo Hak Asasi Manusia Indonesia
Kategori:Tokoh Jawa Tengah
Kategori:Tokoh Jawa
Kategori:Rektor Universitas Indonesia
Kategori:Tokoh Orde Lama